Fostul comisar al UE Mariya Gabriel a renunțat luni să mai preia conducerea guvernului bulgar. Retragerea Mariyei Gabriel (foto) vine după două săptămâni de negocieri complicate între partidul ei de centru-dreapta GERB și alianța reformistă Continuăm schimbarea și partidul Bulgaria Democrată (PP-DB) în ceea ce trebuia să fie o rotație guvernamentală agreată.
Într-o scrisoare adresată președintelui Parlamentului Bulgariei, Mariya Gabriel a transmis că "refuzul coordonat" a 11 miniștri de a participa la guvernarea propusă "și lipsa unui acord în timpul negocierilor ulterioare, face lipsită de sens procedura de alegere a primului ministru și a Cabinetului", conform mai multor relatări din presa locală.
"Astfel, în practică, desfășurarea procedurii constituționale nu se poate încheia cu succes", a adăugat Gabriel.
Nikolai Denkov, care reprezintă alaința Continuăm Schimbarea, a condus guvernul Bulgariei în primele nouă luni ale rotației planificate, cu Gabriel ca adjunct și ministru de externe. El a demisionat la începutul acestei luni, deschizând teoretic calea pentru ca Mariya Gabriel să devină prim-ministru pentru următoarele nouă luni.
Mariya Gabriel, care a condus anterior portofoliile digitalizare și inovare ale UE în calitate de comisar european, în două mandate, a părăsit postul UE anul trecut, după ce a fost nominalizat prim-ministru de către fostul lider și șef GERB Boyko Borissov. Acum totul s-a prăbușit, iar alianța Continuăm Schimbarea al lui Denkov are șansa de a forma un nou guvern.
Alianța Continuăm schimbarea a spus că nu a fost de acord cu componența propusă a Consiliului de Miniștri. "Nu o mică parte dintre miniștrii numiți au refuzat să participe la un astfel de Cabinet, inclusiv eu; Nu am fost niciodată de acord să particip la un cabinet cu o astfel de compoziție", a spus Denkov.
Liderul partidului Continuăm schimbarea, Kiril Petkov, a spus că Mariya Gabriel a arătat că nu are calitățile pentru a fi prim-ministru.
***